b"\n_START_ARTICLE_\nMotor Club Terrassa\n_START_SECTION_\nHist\xc3\xb2ria\n_START_PARAGRAPH_\nEls or\xc3\xadgens de l'entitat es remunten a la delegaci\xc3\xb3 local a Terrassa del Reial Moto Club de Catalunya, establerta el 1916. Cap a 1949, un grup de membres d'aquesta delegaci\xc3\xb3 (afeccionats a l'automobilisme i al motociclisme) decideixen funcionar de forma aut\xc3\xb2noma i el 14 d'abril d'aquell any funden el Motor Club Terrassa, afiliat a la Federaci\xc3\xb3 Catalana de Motociclisme, amb seu al primer pis del n\xc3\xbamero 141 de la Rambla d'Egara. Inicialment, els membres del MCT participaven en proves de regularitat, ral\xc2\xb7lis i pujades de muntanya arreu de Catalunya, tant de cotxes com de motos, fins que la creixent professionalitzaci\xc3\xb3 de l'automobilisme durant la d\xc3\xa8cada de 1950 va fer que els cotxes anessin perdent pes dins l'entitat fins a desapar\xc3\xa8ixer-ne del tot, de manera que aquesta pass\xc3\xa0 a centrar-se exclusivament en el motociclisme.<ref>Aj. Terrassa 2000: \xc2\xabPassi\xc3\xb3 pel motor\xc2\xbb p. 3-4<&ref>_NEWLINE_El 1963, uns quants membres del Motor Club Terrassa participaren en una de les primeres edicions del Trial de Sant Antoni, la primera prova d'aquesta disciplina disputada a la pen\xc3\xadnsula Ib\xc3\xa8rica] (l'organitzava anualment per als seus parents i amics l'amo de Bultaco, Francesc Xavier Bult\xc3\xb3). Amb l'experi\xc3\xa8ncia que hi adquiriren, els membres del MCT decidiren organitzar el seu propi trial i, finalment, el 1967 convocaren el I Trial de Sant Lloren\xc3\xa7, una prova que esdevingu\xc3\xa9 emblem\xc3\xa0tica i que fou organitzada de forma ininterrompuda per l'entitat fins al 2001.\n_START_SECTION_\nActivitat esportiva\n_START_PARAGRAPH_\nMolts membres del Motor Club han estat reeixits pilots de motociclisme, alguns d'ells fins i tot Campions del M\xc3\xb3n de les seves modalitats:"